  Виталий Пронин Шаерамы 3-7 аресъем нылпиосын 23 сюрс семьяос3-7 аресъем нылпиослы толэзьлы быдэ выплатаос сярысь закон пыӵаны кулэ вал туэ 1-тӥ июльысен. Ёрмись семьяос та юрттэтэз ӝоггес мед басьтозы шуыса, Президент В. Путин куриз сое толэзьлы вазьгес быдэсъяны кутскыны — 1-тӥ июньысен. Куриськонъёсты кутозы капчиятэм амалъя — Россиысь кун услугаосъя огъя портал яке МФЦ-ос, яке калыкез улон-вылонын утёнъя кун ёзъёс пыр (улон интыя). Куриськон сяна, нокыӵе документъёсбичано уз луы ни. Калыкез улон-вылонынутён политикая но ужъя министерствоысьспециалистъёс кулэ луись справкаостыпӧртэм ведомствоослэсь асьсэоскурозы-шедьтозы. Та выплатаез басьтозы сыӵе семьяос, кытын адямилы быдэ доход улыны тупатэм минимумлэсь ичигес люкаське (9 сюрс 992 манетлэсь ӧжытгес). Толэзьлы быдэ тыриськоз 4 сюрс 982 манет. Сётӥськоз со нылпилы быдэ. Юрттэт висъяськоз, туэ вань толэзьёсты лыдъяса. Куриськон али ик гожтыны мылкыд карисьёс лачак ни, но соосты кутыны кутскозы 1-тӥ июньысен гинэ. Таӵе юрттэт сётӥськоз шаерысьмы 23 сюрслэсь ятыр нылпиос понна. Елена Никитина  